O se tagata fai pisinisi mauʻoa mai El Paso, o Zack T. White, na ia faatupeina le uluaʻi fausiaina o le faletalimalo. Ina ua māeʻa ona vaaia le faaleagaina e se afi o se isi faletalimalo i El Paso, na malaga atu ai White ma le tusiata o Henry Charles Trost i San Francisco, i Kalifonia, ina ia taumafai e malamalama i le auala na mafai ai e nisi fale i inā ona ola pea i le mafuiʻe ma le afi i le 1906
. E $1.5 miliona le tau o le fausiaina o le faletalimalo ina ia avea ma se tasi o fale e sili ona malosi i El Paso ma e sili ona matagofie ona teuteuina. O le potu tele o le faletalimalo o loo iai se faapaologa e sili atu i le fā sefulu lima futu lona lautele, ua mamanuina i le faiga o le tioata a Tiffany.